b'\n_START_ARTICLE_\nNuoro (pokrajina)\n_START_SECTION_\nNaravne zanimivosti\n_START_PARAGRAPH_\nPokrajina zavzema tudi tako imenovane Sardinske Dolomite, praviloma vi\xc5\xa1avje Supramonte. \xc4\x8ceprav njihova vi\xc5\xa1ina komaj prese\xc5\xbee 1400 metrov (Monte Corrasi 1463 m), so te gore morda najbolj "divje" italijansko podro\xc4\x8dje. Poseljeno je z velikimi dru\xc5\xbeinami jelenov, sardinskih srn in muflonov in ve\xc4\x8d vrst ptic roparic gnezdi v skoraj nedostopnih skalah. Veliko je divjih pra\xc5\xa1i\xc4\x8dev, divjih sardinskih ma\xc4\x8dk, polhov, kun, podlasic in zajcev. Drevesa so velika in nekateri primeri hrasta, mastike, morske \xc4\x8de\xc5\xa1nje (arbutus unedo) in brina so preko tiso\xc4\x8d let stari._NEWLINE_Glavno za\xc5\xa1\xc4\x8diteno podro\xc4\x8dje v pokrajini je Narodni park Golfo di Orosei e Gennargentu (Parco nazionale del Golfo di Orosei e del Gennargentu)._NEWLINE_Glej tudi Naravne vrednote Sardinije\n_START_SECTION_\nZgodovinske zanimivosti\n_START_PARAGRAPH_\nGlavno mesto pokrajine se v sardin\xc5\xa1\xc4\x8dini imenuje Nugoro s poudarkom na zlogu nu, ker je za ta jezik zna\xc4\x8dilen poudarek na predpredzadnjem zlogu. Bilo bi pri\xc4\x8dakovati, da poudarek tudi v italijan\xc5\xa1\xc4\x8dini ostane na samoglasniku u, a dejansko se to ne dogaja. Samoglasni\xc5\xa1ka skupina uo, ki je nastala po odpadu glasa g, je v italijanskem jeziku normalno nagla\xc5\xa1ena u\xc3\xb2 in ne \xc3\xb9o, kar je prevladalo v pogovornem poimenovanju mesta, dokler ni postalo pravilo. Zato se danes izgovarja nu\xc3\xb2ro, \xc4\x8deprav je ta poudarek po etimologiji zgre\xc5\xa1en: prevladalo je pravilo o pogostni uporabi.'